Publication: Magyar Közlöny
Issue: MK-2011-34 (Year: 2011, Number: 34)
Era: contemporary
Section: (a kereskedelemrõl szóló 2005. évi CLXIV. törvény 2. § 14. pontja) alkotnak homogén csoportot.
Paragraph Index: 2108

(a kereskedelemrõl szóló 2005. évi CLXIV. törvény 2. § 14. pontja) alkotnak homogén csoportot. A közterület használatáért fizetendõ díj, ahogyan azt az Alkotmánybíróság számos határozatában hangsúlyozta „a közterület használatának ellenértéke. Ennek megfelelõen a közterület-használat díjának alapvetõen a közterület-használat értékét befolyásoló tényezõkhöz (a terület nagysága, a településen belüli elhelyezkedése, a használat módja, idõtartama stb.) kell igazodnia. A közterület-használók között a közterület-használati díj mértéke tekintetében e tényezõk alapján tett megkülönböztetés nem tekinthetõ alkotmányellenesnek” [120/2009. (XI. 20.) AB határozat, ABH 2009, 1275, 1278.]. A jelen ügyben az önkormányzat a közterület tényleges használatához képest jelentõsen eltérõ mértékben állapította meg a közterületi értékesítés után fizetendõ közterület-használati díjakat. A megközelítõleg hasonló nagyságú területet elfoglaló, helyhez kötött 6 m2-es árusító és egyéb fülke, pavilon után havi 5000 Ft-ot, kereskedelmi célú elõtér után havi 4500 Ft-ot; a helyhez nem szükségképpen kötött idényjellegû árusítás esetében naponta 1800 Ft-ot, míg a mozgóbolt esetében alkalmanként 3000 Ft-ot kell fizetni. Az Alkotmánybíróság korábban már azt is hangsúlyozta, hogy a „közterület-használat díjának olyan szabályozása, amely a közterület-használat értékét meghatározó tényezõk azonossága esetén, a szolgáltatástól független, annak értékét nem befolyásoló szempontok alapján kirívóan magas díjfizetési kötelezettséget ír elõ egyes vállalkozókra és ezzel megkülönböztetést tesz a közterületet használó

Source: https://magyarkozlony.hu/hivatalos-lapok/5e0dfbb3b50a74b16408d0723a965bf6c5ff0a51/dokumentumok/1cb70cd94029dc4ec5d600dc4a76f0260cef66c7/letoltes